ประกาศองค์การบริหารส่วนจังหวัดปราจีนบุรีประกาศองค์การบริหารส่วนจังหวัดปราจีนบุรีเรื่องการจัดระบบข้อมูลข่าวสารส่วนบุคคลขององค์การบริหารส่วนจังหวัดปราจีนบุรี[๑] เพื่อให้เป็นไปตามมาตรา๒๓ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอองค์การบริหารส่วนจังหวัดปราจีนบุรี ได้จัดระบบข้อมูลข่าวสารส่วนบุคคลขององค์การบริหารส่วนจังหวัดปราจีนบุรีตามพระราชบัญญัติดังกล่าว ดังนี้ข้อ๑ ประเภทของบุคคลที่จัดเก็บไว้ดังนี้(๑)นายกองค์การบริหารส่วนจังหวัด รองนายกองค์การบริหารส่วนจังหวัด เลขานุการนายกองค์การบริหารส่วนจังหวัดที่ปรึกษานายกองค์การบริหารส่วนจังหวัด(๒)สมาชิกสภาองค์การบริหารส่วนจังหวัด(๓)ข้าราชการ ข้าราชการครู ลูกจ้างประจำ ข้าราชการบำนาญ และพนักงานจ้างข้อ๒ ประเภทของระบบข้อมูลข่าวสารส่วนบุคคล(๑)ข้อ ๑ (๑) และ (๒) ตามทะเบียนประวัติผู้บริหารและสมาชิกสภาท้องถิ่นในระบบสารสนเทศและแฟ้มประวัติ ประกอบด้วย ชื่อ ชื่อสกุล วันเดือนปีเกิด ชื่อคู่สมรส ชื่อบิดามารดาและที่อยู่ข้อมูลการศึกษา อบรมและดูงาน ประวัติการดำรงตำแหน่งทางการเมืองและข้อมูลผลการเลือกตั้ง(๒)ข้อ ๑ (๓) ตามทะเบียนประวัติข้าราชการ (ก.พ. ๗) ประกอบด้วยก.ชื่อ ชื่อสกุล วันเดือนปีเกิด ชื่อคู่สมรส ชื่อบิดา มารดาและที่อยู่ข.ประวัติการศึกษา ฝึกอบรมและศึกษาดูงานค.วันสั่งบรรจุ ประวัติการดำรงตำแหน่ง การรับโอน การเลื่อนระดับ การย้ายและการรับเงินเดือนง.ประวัติการดำเนินการทางวินัยจ.ประวัติวันที่ไม่ได้รับเงินเดือนหรือได้รับเงินเดือนไม่เต็มหรือวันที่มิได้ประจำปฏิบัติหน้าที่อยู่ในเขตที่ได้มีประกาศใช้กฎอัยการศึกฉ.ประวัติการรับเครื่องราชอิสริยาภรณ์ช.จำนวนข้อมูลวันลาหยุดราชการ ขาดราชการ มาสายซ.เอกสารหลักฐานประกอบการแก้ไขข้อมูลข้อ๓ ลักษณะการใช้ข้อมูลปกติ(๑)ข้อ ๑ (๑) และ (๒)ใช้ในการจ่ายค่าตอบแทนหรือการขอรับเครื่องราชอิสริยาภรณ์หรือเป็นการอ้างอิงต่าง ๆ(๒)ข้อ ๑ (๓) ใช้ในการบริหารงานบุคคล ได้แก่ การสรรหา บรรจุแต่งตั้ง เลื่อนระดับเลื่อนขั้น เลื่อนเงินเดือน การโอน การพิจารณาความดีความชอบการลงโทษและการขอรับเครื่องราชอิสริยาภรณ์หรือการจ่ายเงินและการรับเงินบำเหน็จบำนาญหรือการอ้างอิงต่าง ๆ เป็นต้นข้อ๔ วิธีการขอตรวจดูข้อมูลข่าวสารของเจ้าของข้อมูล(๑)ยื่นคำขอเป็นหนังสือและระบุความประสงค์ในการขอตรวจดูหรือนำข้อมูลไปใช้พร้อมแนบหลักฐานประจำตัวของเจ้าของข้อมูลหรือเอกสารอื่น ๆ ที่เกี่ยวข้อง(๒)สถานที่ยื่นคำขอ๒.๑ข้อ ๑ (๑) และ (๒) ยื่นได้ที่ ฝ่ายกิจการสภาองค์การบริหารส่วนจังหวัดกองกิจการสภาองค์การบริหารส่วนจังหวัด ในวัน เวลาราชการ๒.๒ข้อ ๑ (๓) ยื่นได้ที่ ฝ่ายสรรหาและบรรจุแต่งตั้ง กองการเจ้าหน้าที่ ในวันเวลาราชการข้อ๕ วิธีการขอให้แก้ไขเปลี่ยนแปลงข้อมูล(๑)ผู้เป็นเจ้าของข้อมูลหรือผู้แทนยื่นคำขอเป็นหนังสือและแนบเอกสารหลักฐานที่เกี่ยวข้องพร้อมรับรองสำเนาถูกต้องการขอแก้ไขวัน เดือน ปีเกิด ให้ปฏิบัติตามระเบียบสำนักนายกรัฐมนตรี ว่าด้วยการแก้ไข วันเดือน ปีเกิด ในทะเบียนประวัติข้าราชการ พ.ศ. ๒๕๔๘(๒)ข้อ ๑ (๑) และ (๒) ขอแก้ไขเปลี่ยนแปลงหรือเพิ่มเติมรายการโดยการแนบสำเนาเอกสารหลักฐานที่เกี่ยวข้อง จำนวน ๒ ชุด(๓)ข้อ ๑ (๓) ขอแก้ไขเปลี่ยนแปลงหรือเพิ่มเติมรายการดังนี้๒.๑การเพิ่มวุฒิการศึกษา ใช้หลักฐานสำเนาประกาศนียบัตร ปริญญาบัตรและสำเนาใบแสดงผลการศึกษา (Transcript) จำนวน ๓ ชุด๒.๒การผ่านการฝึกอบรมศึกษาดูงานและการได้รับเครื่องราชอิสริยาภรณ์ ใช้สำเนาเอกสารหลักฐานที่เกี่ยวข้องจำนวน ๓ ชุด๒.๓การเปลี่ยนชื่อตัว - ชื่อสกุล แนบสำเนาเอกสารหลักฐานใบเปลี่ยนชื่อตัว - ชื่อสกุลพร้อมกับสำเนาทะเบียนบ้านและสำเนาบัตรประจำตัวประชาชน อย่างละ ๓ ชุด๒.๔การเพิ่มเติมรายการอื่น ๆ ให้ส่งเอกสารหลักฐานที่เกี่ยวข้อง จำนวน ๓ ชุด(๔)สถานที่ยื่นคำขอผู้เป็นเจ้าของข้อมูลหรือผู้แทนยื่นคำขอได้ตามสถานที่ในข้อ ๔ (๒)(๕)เจ้าหน้าที่ผู้รับผิดชอบ ตรวจสอบความถูกต้องของเอกสารเบื้องต้นและเสนอเรื่องผ่านผู้บังคับบัญชาตามลำดับจนถึงนายกองค์การบริหารส่วนจังหวัดเพื่ออนุมัติและดำเนินการแก้ไขเปลี่ยนแปลงและเพิ่มเติมข้อ๖ แหล่งที่มาของข้อมูล(๑)เจ้าของข้อมูลหรือผู้แทน(๒)องค์การบริหารส่วนจังหวัดปราจีนบุรี(๓)สำนักงานคณะกรรมการข้าราชการองค์การบริหารส่วนจังหวัด จังหวัดปราจีนบุรี (ก.จ.จ.)(๔)สำนักงานคณะกรรมการการเลือกตั้งประกาศ ณ วันที่ ๒๘พฤศจิกายน พ.ศ. ๒๕๕๙บังอร วิลาวัลย์นายกองค์การบริหารส่วนจังหวัดปราจีนบุรีชวัลพร/ภวรรณตรี/จัดทำ๒๕ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๒๙ ง/หน้า ๒๓๗/๒๐ เมษายน ๒๕๖๐